CHYINGHKAI NU A LIT
母亲
时间:2014-02-24 00:00:00 来源:德宏团结报
1
Chyinghkai nu ngu ai shingteng amying ngai lu ni ai.
Chyinghkai nu,
Aga! Gaya na zon she no nga ai wa!
Ngai a hkon ram prat pyi rai n wai ai zon she nga yang,
Chyinghkai nu wa atai mat nngai go!
Shoi! Hpa gaya na lo e,
Ngai a lahpyen na ngai sha hpe bau lahku na go ngai a lit rai mat sai!
2
Ma, ngai sha e,
Oh!
Ngai sha ga rai n chye tsun shaga majo,
Ngai shaga ai rai n chye htan nga ai,
Raitim, ngai sha re majo,
Ngai shaga n lagon nngai.
Ngai sha chye manyi, chye hkom, chye gagat wa na hpe ngai marit nga ni ai.
Oh, mungkan ntsa na chyinghkai nu ngu ai ni a myit go la n dot chye la nga ga hka!
3
Goi lo ngai sha,
Ngai sha hkum n pyo sai,
Tsi rung de lawan woi sa ra sai!
Goi lo goi lo,
Ngai myit she lo si wa ni ai!
Tsi rung sa woi dung yang she,
Gatsi lot nna awo shang ai re.
Hpa myit n pu ra ai nga,
Shaloi she ngai a myit zim lu ni ai.
Rai yang, ma hpe gatsi majoi shalot shangun ai go,
Ngai ganu a lit re nga nna mung tsom ra daru kau ma ai.
4
Ngai sha,
Ngai sha go shaga aga hkrang,
Hkom chyai asat dang sai.
Shingrai tsun shaga aga wa n to,
Gasup ai lago lata lo nga sai.
Chyinghkai nu ngai galang lang go amyit wa bai rot,
Masin wa bai pot mayu nga ni ai:
Ma e, nang go nu hpe aput apai nga chyu shaga,
Sharu shatsang na chyu ra la ndai!
5
Ngai sha galu gaba,
Amyit marai mung n gata sai.
Chyinghkai nu ngai amyit masin wa gabu,
Arong gaba wa lu ni ai.
Ngai sha sat sa lahkam htot,
Mungkan hpaji madang mung rot sai.
Chyinghkai nu ngai a lit ya ma,
Magam dai ni hpra sai ngu myit dik ni ai.
6
Rai yang,
Ngai sha go,
Nu a lit rai n ma,
Magam rai n hpra ai chyu nga:
Nu a ma ngai hpaji n dang,
Amyit n kang na lam hta nu lit no gun,
Lam no madun ra ai da.
7
Chyinghkai nu a lit,
Nu a ma hpe bau lahku na lit.
Chyinghkai nu a lit,
Ma a ga mung madat ra ai lit!
(La Hkum)
ivj ik/g ovs qkf evg rczd
Mungdo gumgai dingla ganbu gonhkang da...
Sumla shiga
Si Gyin Hpyin mung shawa pati hpung ...
Sumla shiga
kac_Latn zho_Hans zho_Hans unk kac_Latn kac_Latn kac_Latn kac_Latn kac_Latn kac_Latn kac_Latn unk kac_Latn ace_Latn kac_Latn kac_Latn kac_Latn kac_Latn kac_Latn kac_Latn unk knc_Latn kac_Latn kac_Latn eus_Latn kac_Latn kac_Latn kac_Latn kac_Latn kac_Latn kac_Latn kac_Latn unk kac_Latn kac_Latn kac_Latn kac_Latn kac_Latn kac_Latn kac_Latn kac_Latn kac_Latn unk kac_Latn kac_Latn kac_Latn kac_Latn kac_Latn kac_Latn kac_Latn kac_Latn unk kac_Latn knc_Latn kac_Latn kac_Latn kac_Latn kac_Latn kac_Latn unk kac_Latn kac_Latn kac_Latn kac_Latn kac_Latn ltg_Latn kac_Latn kac_Latn kac_Latn kac_Latn